google/wiki40b huggingface dataset:
Azylová politika Európskej únie

Azylová politika EÚ je súbor princípov a praktických krokov, ktorými sa EÚ riadi a ktoré prijíma pri manažmente záležitostí súvisiacich s azylom a utečencami.

Vývoj

Európska azylová legislatíva našla svoju inšpiráciu do veľkej miery v starších medzinárodne-právnych dokumentoch týkajúcich sa azylovej problematiky a to predovšetkým v Dohovore o právnom postavení utečencov a jeho Protokole z roku 1967, na ktoré sa aj často odvoláva.

Dublinská konvencia

Po odstránení vnútorných hraníc EÚ Schengenskou zmluvou a Vykonávacím (Schengenským) dohovorom bolo potrebné vytvoriť nový systém pre určovanie zodpovednosti za preskúmanie žiadosti o azyl. K tomuto účelu slúžila Dublinská konvencia uzatvorená v roku 1990 (stala sa platnou v roku 1997), ktorá stanovila pravidlo, že žiadosť o azyl v ktorejkoľvek členskej krajine bude posudzovaná len jedným štátom určeným podľa vopred stanovených kritérií v tejto Konvencii. V prvom rade táto zodpovednosť prináleží štátu, v ktorom už má člen rodiny žiadateľa priznaný status utečenca. Druhá zásada sa vzťahuje na štát, ktorý žiadateľovi už vydal povolenie či vízum k pobytu. V prípade, že žiadateľ prekročil hranice EÚ ilegálne (práve z tejto skupiny sa štatisticky rekrutuje najviac žiadateľov o azyl), táto zodpovednosť prináleží členskému štátu, ktorého štátnu hranicu žiadateľ protiprávne prekročil po príchode z tretej krajiny.
Dublinský systém síce dosiahol svoj cieľ vytvoriť jasný a funkčný mechanizmus pre určovanie zodpovednosti za preskúmanie žiadosti o azyl, avšak Európska komisia uznala, že jeho fungovanie môže neprimerane zaťažovať niektoré členské štáty, ktoré sa z dôvodu svojej geografickej polohy môžu nachádzať pod osobitnými migračnými tlakmi. Patrí sem predovšetkým Malta, Taliansko a Grécko.

Spoločný európsky azylový systém

S cieľom vypracovať koherentný, efektívny a integrovaný systém pre manažment azylovej politiky na úrovni EÚ bolo na zasadaní v Tampere v roku 1999 rozhodnuté o vytvorení Spoločného európskeho azylového systému (CEAS – Common European Asylum System) v troch 5-ročných fázach. Napriek dosiahnutému pokroku v harmonizácii národných azylových systémov však ani v roku 2013 nemožno hovoriť o jeho dosiahnutí a uplatňovaní jednotných štandardov v celej EÚ. Stále existujú podstatné rozdiely v ochote členských krajín udeľovať žiadateľom nejakú formu ochrany, ktoré do veľkej miery plynú z toho, že táto otázka je politicky veľmi citlivá a spojená s národnou suverenitou krajiny. Rovnako sa ešte nepodarilo vyriešiť otázku „zdieľania bremena“ utečencov medzi členskými krajinami a zakotvenie formálneho mechanizmu.

Frontex

V roku 2004 bola založená Európska agentúra pre správu operatívnej spolupráce pri vonkajších hraniciach (FRONTEX), ktorej cieľom je spravovanie vonkajších hraníc Únie a okrem iného boj proti nelegálnej migrácii.

Európsky podporný úrad pre otázky azylu

V roku 2010 bolo rozhodnuté o zriadení Európskeho podporného úradu pre otázky azylu vo Valette, Malta s cieľom zlepšiť praktickú spoluprácu v záležitostiach azylu a pomáhať členským krajinám pri plnení ich ich európskych a medzinárodných záväzkov, ktorými je poskytovať ochranu ľuďom v núdzi.
Be-rešit (kozmická sonda)

História

Spoločnosť SpaceIL vznikla ako účastník súťaže Google Lunar X Prize o 30 miliónov dolárov, inšpirujúca vývoj robotického prieskumu vesmíru. SpaceIL plánovala splniť požiadavku prejsť 500 metrov na mesačnom povrchu skokom pomocou raketového pohonu z miesta pristátia k inému, vzdialenému 500 metrov.
V októbri 2015 spoločnosť SpaceIL podpísala zmluvu na vypustenie mesačného landeru z Cape Canaveral (Florida) na rakete Falcon 9 prostredníctvom Spaceflight Industries. Štart sa uskutočnil 22. februára 2019, lander bol sekundárne užitočné zaťaženie, primárny náklad bol telekomunikačný satelit PSN-6.
585 kilogramový pristávací modul - lander, predtým známy ako Sparrow, bol oficiálne pomenovaný Be-rešit („Na počiatku“) v decembri 2018. Po dosiahnutí obežnej dráhy Zeme sa od Falconu 9 Be-rešit oddelil a po niekoľkých obehoch Zeme zvyšoval obežnú dráhu, tak dosiahol oblasť vplyvu Mesiaca, kde vykonal manéver na zachytenie a týždeň ho obiehal. Na správnej obežnej dráhe okolo miesta pristátia spomalil a 11. apríla 2019 kvôli poruche v pristávacej sekvencii tvrdo dopadol na povrch Mesiaca.
Misia bola čiastočne úspešná, išlo o prvé zachytenie sa na obežnej dráhe Mesiaca vykonané súkromnou spoločnosťou.

Plánované miesto pristátia

Plánované miesto pristátia bolo na severe Mare Serenitatis, približne 32°N 18°E, pristávacia zóna Posidonius 1 mala polomer okolo 15 km.

Štart

22. februára 2019 1:45 UTC sonda Be-rešit odštartovala na rakete Falcon 9 a o 2:19 úspešne prebehla separácia od horného stupňa Falconu.

Neúspešné pristátie

Dňa 11. apríla 2019 sa lander neúspešne pokúsil o pristátie na povrchu Mesiaca. Gyroskop inerciálnej meracej jednotky (IMU2) zlyhal počas brzdenia pri priblížení na miesto pristátia. Pozemná kontrola nebola schopná resetovať jednotlivé komponenty v dôsledku náhleho výpadku komunikácie s riadiacou sieťou. V čase, keď bola komunikácia obnovená, hlavný motor sondy bol už dlhšiu dobu neaktívny. Po resete v celom systéme sa motor vrátil do režimu online; sonda však už stratila príliš veľa výšky, zostávajúca nestačila na to aby dostatočne spomalila zostup. Konečné telemetrické čítanie ukázalo, že v nadmorskej výške 150 metrov sonda stále letela rýchlosťou 1 000 metrov za sekundu, čo malo za následok celkovú stratu sondy pri dopade na povrch Mesiaca. Miesto dopadu je 32.5956°N, 19.3496°E. Pred dopadom sonda bola schopná odfotiť dve posledné fotografie: pohľad na Mesiac a bližší záber povrchu Mesiaca.
Zlyhanie IMU2 samo o sebe by nespôsobilo, že Be-rešit havaruje, pretože sonda ich mala viac.

Zhodnotenie

Izrael sa stal 7 krajinou ktorej sonda sa zachytila na lunárnej orbite a niekoľko krát Mesiac obehla. Krajina a rok zachytenia na obežnej dráhe okolo Mesiaca: ZSSR (Rusko) 1966, USA 1966, Japonsko 1992, EU 2004, Čína 2007, India 2008 a Izrael 2019.
Pristátie 11. apríla 2019 bolo neúspešné a sonda nevykonala 22. mäkké pristátie na Mesiaci. Nestala sa tak 4. krajinou, po ZSSR (31. január 1966), USA (17. apríl 1967) a Číne (1. december 2013), ktorá to zvládla.
Gyurkovics (lekár)

Životopis

Hlavný mestský lekár v Banskej Bystrici. Mestskej rade v Banskej Bystrici podal podrobnú správu o rozbore minerálnych vôd na Štiavničkách (1813).
Skriňový nábytok

Skriňový nábytok alebo len skriňa je druh nábytku.

Korpus

Korpus je základnou časťou skriňového nábytku. Je vyrábaný z rôznych materiálov ako sú vláknité dosky, drevovláknité dosky (DVD), drevotrieskové dosky (DTD), preglejky a z masívu. Korpus skrine uzatvára chrbát. Druh materiálu a spôsob osadenia chrbta má veľký význam pri deformácii korpusu. U nenáročných výrobkoch je chrbát usadený na tupo a pripevnený klincami, skrutkami alebo sponkami. Častejšie sa chrbát osadzuje do poldrážky alebo drážky.

Dvere otočné okolo zvislej osi

Dvere na skriňovom nábytku otočné okolo zvislej osi môžu byť pravé, ľavé poľa toho na ktorom boku dverí je záves. Osadenie dvier vo vzťahu k dnu, stropu a bokom korpusu: môžu byť vložené, naložené a s poldrážkou.
Veľkosť dvier: pri otvorení sa prázdny korpus nesmie prevrátiť t. j. nemá dôjsť k presunu ťažiska korpusu, pred rovinu sokla. Materiál a rozmer dvier rozhoduje o počte a type závesov.

Dvere otočné okolo vodorovnej osi

Dvere na skriňovom nábytku otočné okolo vodorovnej osi môžu byť sklopné alebo výklopné. Vo vzťahu ku korpusu môžu byť vložené, naložené, s poldrážkou. Dvere sklopné môžu slúžiť aj ako príležitostná pracovná plocha. Sklopné krídlo sa v dôsledku jeho vysokej hmotnosti musí vo vodorovnej rovine zabezpečiť nábytkovými nožnicami, mechanickou alebo pneumatickou brzdou poprípade retiazkou, popruhom. Výklopné dvere sa v otvorenej polohe zabezpečujú kolíkmi alebo mechanickými výstuhami.

Posuvné dvere

Používajú sa na uzatváranie korpusov tam kde je pre otočné dvere málo priestoru. Ich nevýhodou je že sprístupňujú len časť nárysu skrine. Posuvné dvere môžu byť vložené alebo naložené. Vedenie posuvných dvier môže byť riešené kĺzavo alebo valivo. Najpoužívanejší spôsob vedenia je vo vodiacej drážke. Ťažšie a hrubšie krídla sa vedú v koľajnicovom vedení valivo.

Žalúzie

Používajú sa na uzatvorenie tam kde je priestor pred skriňou malý a kde je potrebné sprístupniť celý nárys skrine.

Vnútorné vybavenie skrine

Slúži nám na využitie priestoru skrine tak aby sa predmety do skrine ukladali priehľadne a boli ľahko prístupné. Vybavenie skrine závisí od jej účelu. Patria tu police rošty, tyče, drôtený program a zásuvky.

Podstavovanie nábytku

Podstavovanie nábytku je spôsob podloženia korpusu, môže byť trojaké: otvorené (nohy), uzavreté (podnož) a predĺžené boky. Ktorý z týchto spôsobov podstavovania je použitý závisí od miesta, použitia, od materiálu a architektonického riešenia výrobku. Poloha samostatných nôh ovplyvňuje deformácie dna. V priestoroch kde sa počíta s častým umývaním podlahy nie je vhodné používať uzavreté podnožia z aglomerátov ale vhodnejšie je použiť napr. kovové nohy.
Podnože vznikli uzavretím priestoru medzi predĺženými bokmi. V súčasnosti sa používajú samostatné podnože ktoré sú vytvorené ako rám.
Arklow

Arklow (ír. An tInbhear Mór) je mesto v juhovýchodnej časti Írska, v grófstve Wicklow. Žije tu 11 721 obyvateľov (2006) a je 3. najľudnatejším mestom grófstva.
Je to prístavné mesto na pobreží Írskeho mora, v ústí rieky Avoca do mora, v juhovýchodnej časti grófstva Wicklow. Leží na križovatke ciest R747, R750 a R772, zo severu a západu mesto obchádza dôležitá cesta N11 a mestom prechádza hlavná železničná trať Dublin - Wexford - Rosslare Harbour.
Rieka Avoca rozdeľuje mesto na dve časti, hlavná časť mesta leží na juhu, kým na severe sa nachádza časť zvaná Ferrybank. V meste žije líder hudobnej skupiny Moloko a taktiež sa spomína v názve Van Morrisonovej piesne Streets of Arklow.
Autotrofný organizmus

Autotrofné organizmy sú organizmy vytvárajúce látky pre svoj život a rast pomocou autotrofie.
Podľa formy energie, ktoru z prostredia prijímajú a využívajú ich môžeme zaradiť do dvoch skupín:

Zelené rastliny a fotosyntetizujúce baktérie

Sú schopné pomocou asimilačných farbív prijímať svetelnú energiu a transformovať ju na energiu chemických väzieb zo súčasnej syntézy organických látok. V prípade zelených rastlín sa tento proces nazýva fotosyntéza (fotoautotrofia).

Nezelené mikroorganizmy

Nezelené mikroorganizmy nemajú asimilačné farbivá, a preto využívajú na syntézu organických látok chemickú energiu. Tento proces sa preto nazýva chemosyntéza (chemoautotrogia).
Valencijské spoločenstvo

Geografia

Valencijské spoločenstvo je južným susedom Katalánska na pobreží Stredozemného mora, ktoré láka svojim piesočným pobrežím (Costa del Azahar, Costa de Valencia, Costa Blanca). Do mora ústi mnoho riek, ktoré vytekajú z hôr, ktoré na väčšine územia nie sú ďaleko od pobrežia: napr. Mijares, Turia, Júcar. Najvyššou horou je Cerro Calderón (1 837 m) v severnej časti krajiny. Za zmienku stojí tiež Penyagolosa (1 814 m). Krajina má rozlohu 23 255 km² a delí sa na tri provincie: Castellón de la Plana (8 okresov), Valencia (14 okresov) a Alicante (10 okresov). K Valencii tiež patrí oblasť Ademús medzi Kastíliou a Aragónskom.
Moréac

Poloha

Obec má rozlohu 60,3 km². Najvyšší bod je položený 149 m n. m. a najnižší bod 57 m n. m.

Obyvateľstvo

Počet obyvateľov obce je 3 673 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mere Christianity

Mere Christianity (doslova K jadru kresťanstva) je klasické dielo kresťanskej apologetiky autora C.S. Lewisa. Kniha bola preložená do desiatok svetových jazykov.
Obsah knihy mal pôvodne formu rozhlasových relácií vysielaných v rokoch 1941-1943 na BBC. Pretože vysielanie malo veľký úspech, Lewis svoje prejavy prepísal, rozšíril do knižnej formy a vydal ich knižne najprv ako tri knihy: Broadcast Talks ("Rozhovory", 1942), Christian Behavior ("Kresťanské správanie", 1943) a Beyond Personality ("Za osobnosťou", 1944); neskôr v roku 1952 ako jednu knihu pod názvom Mere Christianity.
Kniha je populárnou a vysoko cenenou obhajobou a výkladom kresťanstva. C.S. Lewis v nej osvetľuje základy kresťanskej viery spoločné všetkým veľkým kresťanským vyznaniam. Začína argumentáciou a vysvetľovaním ľudskej prirodzenosti, po nej prechádza k základom kresťanskej vierouky, pokračuje základnými morálnymi otázkami a končí pri zložitejších teologických témach ako sú témy typu Najsvätejšej Trojice, vtelenia a vzkriesenia.
Labastide-Saint-Georges

Poloha

Labastide-Saint-Georges má rozlohu 6,23 km². Najvyšší bod je položený 203 m n. m. a najnižší bod 110 m n. m.

Obyvateľstvo

Labastide-Saint-Georges má 1 686 obyvateľov (2009).
Graf vývoja obyvateľstva:
Zdroje: INSEE
Vomécourt

Poloha

Obec má rozlohu 7,03 km². Najvyšší bod je položený 334 m n. m. a najnižší bod 286 m n. m.

Obyvateľstvo

Počet obyvateľov obce je 259 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Žirafa núbijská

Opis

Žirafa je najvyššia zo všetkých suchozemských živočíšnych druhov. Má charakteristický predĺžený krk a nohy. Samce dosahujú výšku 4,8 až 6 metrov a hmotnosť 900 kg. Samice sú obyčajne trošku menšie a ľahšie. Medzi významné anatomické znaky patria veľké oči a uši, dlhé nohy s veľkými chodidlami a tenkým chvostom. Na hlave má žirafa dva až štyri rožky (osikony), ktoré sú väčšie u samcov než u samíc.

Správanie

Žirafy môžu žiť aj samostatne, často sa však zoskupujú do čried.
Prirodzenými nepriateľmi žiráf sú levy, leopardy a hyeny. Žirafy však proti nim nie sú úplne bezmocné, jedným mohutným kopom sú schopné na mieste zabiť aj leva.
Golinhac

Poloha

Obec má rozlohu 32,41 km². Najvyšší bod je položený 694 m n. m. a najnižší bod 229 m n. m.

Obyvateľstvo

Počet obyvateľov obce je 423 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Beauquesne

Poloha

Obec má rozlohu 20,04 km². Najvyšší bod je položený 164 m n. m. a najnižší bod 98 m n. m.

Obyvateľstvo

Počet obyvateľov obce je 1 334 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pussay

Poloha

Obec má rozlohu 11,55 km². Najvyšší bod je položený 147 m n. m. a najnižší bod 122 m n. m.

Obyvateľstvo

Počet obyvateľov obce je 1 904 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
IPhone X

Hardvér

Spolu s domovským tlačidlom zmizlo u iPhone X odomykanie pomocou odtlačkov prstov (Touch ID), ktoré novo nahrádza Face ID odomykanie za pomoci skenu tváre.
Podobne ako oba osmičkové telefóny, má aj tento na chrbte tvrdené sklo (Gorilla Glass 5) z dôvodu implementácie bezdrôtového nabíjania štandardu Qi. Telefón ale nevie novší štandard WPC a tak telefóny zvládajú nabíjanie pri maximálnych 7 W oproti dvojnásobne rýchlym 15 W. iPhone X je vode a prachu odolný (stupeň krytia IP67), obsahuje stereoreproduktory, Bluetooth 5 a nový šesťjadrový (2 jadrá zamerané na výkon a 4 malé jadrá sa špecializujú na efektivitu a úsporu energie) procesor Apple A11 Bionic. Ten je špecifický svojím zameraním na rozšírenú realitu a výpočtové úkony umelej inteligencie, kvôli ktorej je v procesore špeciálny dvojjadrový koprocessor, ktorý sa zameriava na výpočty neurónových sietí.
Predná kamera má 7 Mpx, zadná kamera má 12 Mpx snímač. Zadná kamera obsahuje duálny fotoaparát so šošovkami so svetelnosťou ƒ /1.8 a ƒ /2, obe so stabilizáciou obrazu. Telefón umožňuje nahrávať video 4K pri 60 fps alebo 1080p pri 240 fps v spomalenom zábere. Dôraz je kladený na portrétovú fotografiu a vďaka špecializovanému čipu možno u fotografie simulovať rôzne druhy osvetlenia prípadne odstraňovať pozadie počas fotenia.
Muzeon Jisrael

Kolekcie

V múzeu sa nachádzajú rozsiahle judaistické a etnografické zbierky, artefakty z Afriky, severnej a južnej Ameriky, Oceánie a Ďalekého východu, archeologické nálezy, vzácne rukopisy, staroveké sklo a sochy. Jedinečnou budovou v rámci múzea je Svätyňa knihy, ktorá okrem iného obsahuje zvitky od Mŕtveho mora a artefakty nájdené na Masade.

Vzdelávacie programy

V múzeu sa nachádza krídlo určené pre mládež, kde sú galérie, tvorivé dielne, učebne a detská knižnica, vzdelávacie programy pre školy a výtvarné učebne pre deti a dospelých.
Predmetné písmo (fyzické predmety)

Predmetné písmo alebo predmetové písmo je písmo (resp. z iného pohľadu len predstupeň písma) tvorené nejakým fyzickým objektom alebo nejakými fyzickými objektami (a nie napr. obrázkami či písmenami).
Prvým príkladom sú rováše či vrúbované palice rozšírené po celom svete. Sú to paličky alebo doštičky, na ktoré sa v podobe zárezov robili primitívne záznamy rozličného druhu (napr. sa počítali kravy či ovce, či vypité poháre). Niekedy sa používali aj ako platidlá (v stredovekom Anglicku), daňové doklady (napr. v Anglicku do 18. storočia) a podobne. Vo východnej Európe boli bežné do 19. storočia, známe boli aj v Číne.
Austrálski domorodci a ďalej kedysi napríklad ľudia v Nórsku, Švédsku aj starí Maďari používali aj tzv. spravodajské palice.
Ďalším príkladom je uzlové písmo. To je známe napr. zo západnej Afriky, ďalej z južnej Ameriky (tzv. kipu), zo starovekej Číny a zo Šalamúnových ostrovov.
V Severnej Amerike sa zas používali vampumy, šnúrky (resp. pásy zo šnúrok), na ktorých boli mušličky, pričom komunikačnú hodnotu malo sfarbenie mušličiek. Príslušníci afrického kmeňa Ewe zas priväzovali na špagát rozličné predmety a každý predmet vyvolával asociácie s nejakým príslovím. Jorubovia komunikovali pomocou mušlí; jedna mušľa znamenala nesympatiu a nezhody, dve mušle spolu znamenali priateľstvo a schôdzku.
Známym príkladom je aj príbeh opisovaný historikom Herodotom: Skýtski náčelníci poslali perzskému kráľovi poslom vtáka, myš, žabu a päť šípov a dodali, že adresát musí sám prísť na význam tejto správy. Hádanku rozlúštil istý mudrc: Ak Peržania ako vtáky nevyletia k nebu, ak sa nezaryjú do zeme ako myši, alebo ak neodskáču do močiara ako žaby, pobijú ich šípy Skýtov a nevrátia sa domov.
Košice III (okres)

Mestá

Košice

Mestské časti

Dargovských hrdinov · Košická Nová Ves
Anna Karolína Schmiedlová

Tenisová kariéra

Trénuje ju Milan Martinec a hrá od siedmych rokov za klub Mladosť Košice. Jej otec Juraj hral hokej za VSŽ Košice a matka Martina bola česko-slovenskou majsterkou vo vodnom lyžovaní. Schmiedlová vyhrala turnaj ITF v roku 2011 v Jerevane, v apríli 2012 dva turnaje ITF v Turecku v Antalyi, dvakrát vo finále porazila Nemku Anna-Lena Friedsamovú. V máji 2012 vyhrala turnaj ITF v Bad Saarowe. Neskôr, tiež v máji 2012, začala v kvalifikácii, ale vyhrala ITF turnaj v Brescii. Po tejto výhre vo finále mala sériu 22 víťazstiev. V júni 2012 sa dostala do finále junioriek na French Open v Paríži. Schmiedlová debutovala za Slovensko v Pohári federácie v apríli 2012 v stretnutí proti Španielsku v Marbelle. V Pohári federácie má 5 výhier a 2 porážky (v januári 2016). Na French Open 2014 porazila v druhom kole Venus Williamsovú. V roku 2015 vyhrala dva WTA-turnaje, v apríli v Katowiciach na tvrdom povrchu a v júli na antuke v Bukurešti. Do TOP 100 sa dostala v júli 2013, do TOP 50 v apríli 2015 a do TOP 30 v auguste 2015.
Třesín (národná prírodná pamiatka)

Ochrana

Predmetom ochrany je jaskyňa, dôležité sú aj výkopy z diluviálnej doby.
Kaštieľ v Topoľčiankach

História

Kaštieľ stojí na mieste gotického vodného hradu a neskoršej renesančnej pevnosti, ktorá bola výrazne prestavaná v 16. a 17. storočí. Vznikla tak 4-krídlová stavba s arkádovým nádvorím, chránená opevnením a baštami, poskytujúcim ochranu pred vtedajším tureckým ohrozením. Začiatkom 19. storočia (1818 – 25) dal gróf Ján Keglevich zbúrať južné krídlo, ktoré nahradila reprezentačná, klasicistická budova s rizalitmi a mohutnou kupolou. Nový, klasicistický kaštieľ poskytoval honosné priestory – tanečnú sálu, jedáleň, knižnicu i schodište poprepájané salónmi, ktoré vhodne doplnili zámocký areál.
Moderný a udržiavaný zámok sa stal v roku 1890 letným sídlom Habsburgovcov, no po vzniku ČSR aj prezidenta republiky. Tunajšie prostredie si veľmi obľúbil a často navštevoval najmä Tomáš Garrigue Masaryk.
V klasicistickom krídle je dnes múzeum historického nábytku a bytových doplnkov, vrátane kobercov, vyšívaných orientálnych závesov, obrazov, keramiky, hodín a zbraní. Všetky exponáty tu pri svojom odchode v októbri 1918 zanechali poslední majitelia – arcivojvoda Jozef August Habsburg s manželkou Augustou, vnučkou cisára Františka Jozefa I. V päťdesiatych rokoch boli exponáty premiestnené do salónov podľa rovnakého slohu a historického obdobia, čím vznikli čisto renesančné, barokové, rokokové, klasicistické a biedermeierovské expozície. Súčasťou areálu kaštieľa je aj rozsiahly park v anglickom štýle, v ktorom sa zachoval aj klasicistický skleník. V parku sa nachádzajú aj dve sochy (socha diviaka a socha jeleňa), ktorých autorom bol uznávaný sochár Alojz Štróbl.
Súčasťou komplexu je aj jazdiareň s presláveným chovom koní v národnom žrebčíne, založenom v roku 1921.
Korytnačka žltohnedá

Opis

Dosahuje veľkosti až 30 cm, u niektorých jedincov aj viac. Je veľmi podobná korytnačke zelenkastej, ale je trochu menej nazelenalá.
Táto korytnačka má na okraji karapaxu (vrchná časť panciera) nad chvostom len jeden štítok, to ju odlišuje od korytnačke zelenkastej. Tá tam má štítky dva. Na stehnách nôh má ostrohy. Nad chvostom väčšinou nemá rozdelený nadchvostový štítok, ktorý je u iných druhov korytnačiek rozdelený. Na pancieri nad hlavou má znateľne vyobrazenú mašľu. Pohlavie korytnačky nemožno určiť hneď po narodení, ale zhruba okolo piatich rokov.

Spôsob života

V prírode sa pári od septembra do októbra. Samica znáša 2 – 12 vajec od apríla do júla. Žije v krovinách, na lúkach a piesočných dunách. Je bylinožravá, ale môže sa živiť aj mäsom. Aj v zajatí je možné vychovať korytnačku ako keby žila v prírode, toto šťastie však toľko korytnačiek nemá.
Saint-Gérons

Poloha

Obec má rozlohu 16,68 km². Najvyšší bod je položený 699 m n. m. a najnižší bod 435 m n. m.

Obyvateľstvo

Počet obyvateľov obce je 209 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
White Plains (New York)

White Plains je mesto v americkom štáte New York v okrese Westchester County asi 6 km východe od Hudson River a 4 km severozápadne od Long Island Sound. Má rozlohu 23,3 km² a žije tu 53-tisíc obyvateľov (2000).
Weimar

História

Na prelome 18. a 19. storočia sa stal Weimar centrom nemeckého spoločenského a duchovného života. Bolo to vďaka súčasnému pôsobeniu Goetheho a Schillera na vojvodskom dvore.
Vo Weimare bola vyhlásená Weimarská republika. Pred a počas druhej svetovej vojny bolo mesto baštou NSDAP, v blízkosti mesta bol vybudovaný koncentračný tábor Buchenwald.
Wierre-au-Bois

Poloha

Obec má rozlohu 3,83 km². Najvyšší bod je položený 91 m n. m. a najnižší bod 28 m n. m.

Obyvateľstvo

Počet obyvateľov obce je 214 (2009).
Nasledujúci graf zobrazuje vývoj počtu obyvateľov v obci.
Zdroje: INSEE